cyanic-selkie/wikianc huggingface dataset:
דייוויד גרייבר
חוב: 5000 השנים הראשונות
התרבויות הגדולות של עידן הציר (800–200 לפנה"ס) החלו להשתמש במטבעות כדי לכמת את הערכים הכלכליים של חלקים ממה שגרייבר מכנה "כלכלות אנושיות". גרייבר אומר כי התרבויות הללו החזיקו בתפיסה שונה בתכלית של חוב ויחסים חברתיים. אלה התבססו יצירה קבועה של קשרים חברתיים באמצעות מתנות, נישואין וחברותא כללית. המחבר מתאר את צמיחתו של "מערך צבא–מטבע–עבדים" בערך בתקופה זו. אלה נאכפו על ידי צבאות של שכירי חרב שבזזו ערים והוציאו אנשים מהקשרם החברתי לעבוד כעבדים ביוון, ברומא ובמקומות אחרים. האלימות הקיצונית של התקופה שסימנה את עליית האימפריות הגדולות בסין, בהודו ובים התיכון נקשרה, באופן זה, להופעת העבדות הנרחבת והשימוש במטבעות לתשלום לחיילים. זה בשילוב עם חובת תשלום מיסים במטבע. החובה לשלם מיסים בכסף חייבה אנשים לעסוק בעסקאות כספיות, לרוב עם תנאי סחר נחותים מאוד. דבר שבדרך כלל הגדיל את החוב והעבדות.
בתקופה זו התפשטו גם דתות גדולות, והשאלות הכלליות של חקירה פילוסופית התעוררו בהיסטוריה העולמית. הדתות ומערכות האמונה של תקופה זו נעזרו לרוב בקשרי הגומלין הטבועים בין מושגי חוב לבין מושגי מוסר (שפה כמו "אשמה", "חטא" ו"גאולה" קשורה מלכתחילה למושגי חוב), והפילוסופיות של תקופה זו עוצבו על ידי דיונן בחובות וביחסן לאתיקה (למשל הרפובליקה של אפלטון).
כאשר האימפריות הגדולות ברומא ובהודו קרסו, עשרות הממלכות והרפובליקות הקטנות שבאו במקומם חוו ירידה הדרגתית בתחזוקת צבאות וגודל הערים גם הצטמצם. זה כלל יצירת מערכות קסטות היררכיות, נסיגת זהב וכסף למקדשים וביטול העבדות. אף שלא נעשה שימוש עוד במטבע קשה בחיי היומיום, השימוש בו כיחידת חשבון ואשראי נמשך באירופה של ימי הביניים. גרייבר מתעקש שאנשים בימי הביניים באירופה המשיכו להשתמש במושג הכסף. זה סותר את הטענות הפופולריות של כלכלנים לפיהן ימי הביניים ראו את הכלכלה "חוזרת לסחר חליפין". בימי הביניים הופיעו מכשירים פיננסיים מתוחכמים יותר. אלה כללו שטר חוב וכספי נייר (בסין, שם האימפריה הצליחה לשרוד את הקריסה שהתרחשה במקומות אחרים בעולם), מכתבי אשראי וצ'קים (בעולם האסלאם).
הופעת סחר העבדים האטלנטי וכמויות הזהב והכסף העצומות שהופקו מאמריקה - שרובן הגיעו לבסוף למזרח אסיה, ובמיוחד בסין - גירו את חזרתה של כלכלת הכסף ואלימות צבאית רחבת היקף. כל ההתפתחויות הללו, לטענת גרייבר, השתלבו באופן ישיר בהתרחבותן המוקדמת של ערי המדינה המסחריות האיטלקיות, כמרכזים פיננסים אשר התנגדו לאיסור הכנסייה הקתולית על הלוואות בריבית והביאו לעידן הנוכחי של אימפריות קפיטליסטיות גדולות. כאשר היבשת החדשה פתחה אפשרויות חדשות לרווח, היא גם יצרה אזור חדש למיליטריזם הרפתקני המגובה בחובות שדרשו ניצול כלכלי של אוכלוסיות אמריקה ואחר כך אוכלוסיות מערב אפריקה. כפי שקרה, ערים שגשגו שוב ביבשת אירופה והקפיטליזם התקדם להקיף אזורים גדולים יותר בעולם כאשר חברות סחר אירופיות ומוצבים צבאיים שיבשו את השווקים המקומיים ודחפו למונופולים קולוניאליים.
הכלכלה הנשענת על מתכת יקרה הסתיימה עם נטישת תקן הזהב על ידי ממשלת ארצות הברית בשנת 1971. חזרה זו לכסף הנוצר כאשראי הגבירה את אי הוודאות. והדולר עדיין משמש כמטבע העולמי העיקרי. מעמד זה של הדולר (כמו כל מטבע אחר) מבוסס על יכולתו להגדיל את כמותו באמצעות חובות וגירעונות, וחשוב מכך, על ידי סמכותו הבלתי מרוסנת של הפדרל ריזרב ליצור כסף, מה שאפשר לארצות הברית ליצור חוב של 21 טרילון דולר עד שנת 2018. זה עשוי להימשך כל עוד (א) ארצות הברית תשמור על מעמדה כמעצמה הצבאית הבולטת בעולם ו (ב) מדינות אחרות ימשיכו לרצות לשלם סניוראז' עבור איגרות חוב ממשלתיות אמריקאיות. על ידי השוואת התפתחות החוב בתקופתנו לתקופות היסטוריות אחרות ולחברות שונות, גרייבר מציע כי משברי חוב מודרניים אינם תוצר בלתי נמנע של ההיסטוריה ויש לפתור אותם בעתיד הקרוב באופן דומה לפתרון, לפחות באופן עקרוני, כפי שיושם במהלך 5000 השנים האחרונות.
האוטופיה של הכללים
בספרו "האוטופיה של הכללים", שיצאה לאור בשנת 2015, גרייבר מתאר את העידן העכשווי כ"עידן הביורוקרטיזציה המוחלטת", שבו ביורוקרטיות ציבוריות ופרטיות, השזורות ביניהן עד כדי אי-הבחנה, הפכו למנגנונים העיקריים לרווחי וול סטריט, ומתאר כיצד הביורוקרטיזציה מביאה לאיום באלימות (באמצעות אכיפה משפטית ומשטרתית) כמעט בכל היבט בחיי היומיום במדינות העשירות. הספר מתרכז בהשלכות הפוליטיות של הביורוקרטיות ופתרונות אפשריים להן.
בירוקרטיה, מנהלתנות ו"עבודות בולשיט"
חלק ניכר ממחקריו האחרונים של גרייבר התמקדו בנושא בירוקרטיה מקצועית, מנהלתנות - managerialism (כלומר ניהול לשם ניהול שאינו מוסיף ערך), ועבודות שאין בהם צורך אמיתי (שכינה "עבודות בולשיט" - "bullshit jobs"). עבודות אדמיניסטרטיביות שהתרחבו בעידן המודרני במה שגרייבר מכנה "פיאודליזם ניהולי". זו הייתה אחת הנקודות שהעלה בספרו "פרויקט הדמוקרטיה" משנת 2013, על הגידול במשרות אלו, אשר גם מי שמחזיק בהן מרגיש שאין בהן צורך. עבודות כאלה בדרך כלל מרוכזות בעובדים מקצועיים, מנהלים בדרג הביניים, פקידות, מכירות ושירותים. כפי שהסביר גם במאמר בירחון- STRIKE: "שטחי ענק של אנשים, באירופה ובצפון אמריקה, מבלים את כל חייהם המקצועיים בביצוע משימות שלדעתם, בסתר ליבם, לא באמת צריכות להתבצע".
אקטיביזם
בנוסף לעבודתו האקדמית, גרייבר היה מעורב באופן ישיר ועקיף באקטיביזם ופעילות פוליטית. הוא היה חבר איגוד מקצועי בינלאומי -פועלי התעשייה של העולם (IWW), מחה בפורום הכלכלי העולמי בניו יורק בשנת 2002, תמך בהפגנות הסטודנטים בבריטניה נגד העלאת שכר הלימוד פי שלושה בשנת 2010, והיה מעורב בשלבים המוקדמים של תנועת כיבוש וול סטריט. בנובמבר 2011, מגזין רולינג סטון יחס לגרייבר את יצירית סיסמת תנועת "כיבוש וול סטריט": "אנחנו ה-99 אחוזים". גרייבר טטן אחר כך כי הסיסמה "הייתה יצירה קולקטיבית". על פי "רולינג סטון" גרייבר עזר בארגון המפגש הראשון של התנועה בעיר ניו יורק, בו היו 60 משתתפים בלבד, ב-2 באוגוסט 2011. הוא בילה את ששת השבועות הבאים בארגון התנועה, כולל הנחיית אספות, השתתפות בישיבות של קבוצות עבודה, ארגון הכשרה משפטית ורפואית ושיעורים בנושא התנגדות לא אלימה. גרייבר טען כי חוסר ההכרה של תנועת "כיבוש וול סטריט" בלגיטימיות של מוסדות פוליטיים קיימים או של המבנה המשפטי, חייבה קבלת החלטות בקונצנזוס, והיא הייתה לא היררכיות, עובדות אלו הפכו אותה לפרויקט אנרכיסטי ביסודו. גרייבר צייץ בטוויטר ב-2014 כי הוא פונה מדירת משפחתו, בה גרו הוא והוריו במשך למעלה מ-50 שנה, בגלל מעורבותו בתנועת "כיבוש וול סטריט". הוא הוסיף כי פעילים נוספים הקשורים לתנועה סבלו מבעיות דומות.
ב-11 באוקטובר 2019 נאם גרייבר במחאת המרד בהכחדה בכיכר טרפלגר, בלונדון, על הקשר בין "עבודות בולשיט" ופגיעה בסביבה, והציע כי התנועה הסביבתית צריכה להכיר בקיום עבודות אלה בשילוב עם פרויקטים מיותרים של בנייה או תשתית כסוגיות משמעותיות. בנובמבר 2019, יחד עם אישי ציבור אחרים, גרייבר חתם על מכתב התומך במנהיג מפלגת הלייבור ג'רמי קורבין, וקרא לו "מגדלור של תקווה במאבק נגד לאומיות ימנית קיצונית, שנאת זרים וגזענות ברוב העולם הדמוקרטי". בבחירות הכלליות בבריטניה, בדצמבר 2019, יחד עם 42 אנשי תרבות מובילים נוספים, הוא חתם על מכתב תמיכה בהנהגתו של קורבין את מפלגת הלייבור. במכתב נאמר כי "מניפסט הבחירות של המפלגה בהנהגתו של ג'רמי קורבין מציע תוכנית טרנספורמטיבית המעדיפה את צורכיהם של אנשים ושל כדור הארץ על פני רווח פרטי ואינטרסים של מעטים.
מאמרים
מאמרים של דייוויד גרייבר שתורגמו לעברית:
יחסי אנדורה–פורטוגל
היסטוריה
אנדורה ופורטוגל הן שתי מדינות אירופיות שחולקות את חצי האי האיברי (יחד עם ספרד) עם היסטוריות דומות. בגלל גודלה, אנדורה הושפעה מאוד הן מצרפת והן מספרד והונהגה על ידי הבישוף מאורחל בספרד ועל ידי נשיא צרפת. לאנדורה ולפורטוגל יחסים חברתיים, תרבותיים, פוליטיים וכלכליים היסטוריים ארוכי שנים, שצמחו במיוחד מאז שנות ה-80, אז החלה ההגירה הפורטוגזית הגדולה לאנדורה. ב-22 בדצמבר 1994 שתי המדינות כוננו יחסים דיפלומטיים לאחר שאנדורה אימצה חוקה חדשה כדמוקרטיה פרלמנטרית. בשנת 2003 פתחה פורטוגל שגרירות באנדורה לה ולה, אולם השגרירות נסגרה בשנת 2012 עקב מגבלות כלכליות.
הנוכחות החזקה של הקהילה הפורטוגזית באנדורה, המייצגת כיום כ-14% מאוכלוסיית אנדורה, תרמה ליחסים חזקים בין שתי המדינות. בנובמבר 2009 ביקר ראש ממשלת אנדורה, ז'אומה ברטומאו קסאני, באסטוריל שבפורטוגל כדי להשתתף בפסגה האיברית-אמריקאית ה-19. במרץ 2010 ערך נשיא פורטוגל, אניבל קבאקו סילבה, ביקור רשמי באנדורה, הראשון של ראש מדינת פורטוגל. בספטמבר 2017 ביקר נשיא פורטוגל מרסלו רבלו דה סוזה באנדורה. הביקור הוחזר על ידי ראש ממשלת אנדורה אנטוני מרטי בשנת 2018.
בשנת 2019 חגגו שתי המדינות 25 שנות יחסים דיפלומטיים.
ביקורים רמי דרג
ביקורים רמי דרג מאנדורה בפורטוגל
ביקורים רמי דרג מפורטוגל באנדורה
הסכמים דו-צדדיים
שתי המדינות חתמו על כמה הסכמים כגון הסכם לביטוח לאומי (1988); הסכם על שיטות היישום המתאימות (1988); הסכם לשיתוף פעולה חינוכי (2000); הסכם על הובלה בינלאומית של נוסעים וסחורות (2000); הסכם כניסתם, מחזורם, שהותם והקמתם של אזרחי כל מדינה בשטחה של השנייה (2007); הסכם להחלפת מידע בענייני מס (2009) והסכם למניעת מיסוי כפול ומניעת העלמת מס (2015).
יחסי סחר
בשנת 2018 הסתכם המסחר בין שתי המדינות ב-3.3 מיליון אירו. מוצרי היצוא העיקריים של אנדורה כוללים: מזון ומשקאות וציוד תעשייתי. מוצרי היצוא העיקריים של פורטוגל כוללים: מזון ומשקאות; עץ, שעם ונייר; טקסטיל ובגדים; מכונות וחלקים; וציוד וחלקי הובלה יבשתיים.
Odelay
אחרי ההצלחה המסחרית של "Loser", ב-Odelay הופיעו להיטים כגון "Where It's At", "Devils Haircut", ו-"The New Pollution". האלבום הגיע למקום ה-16 במצעד הבילבורד ומכר יותר מ-2 מיליון עותקים בארצות הברית, מה שהפך אותו לאלבום המצליח ביותר של בק מבחינה מסחרית.
מאז יציאתו הופיע האלבום במספר רשימות של "האלבומים הטובים ביותר" של שנות ה-90 וכל הזמנים.
על עטיפת האלבום מופיע כלב מסוג קומונדור.
בשנת 2020 דורג האלבום במקום ה-424 ברשימת 500 האלבומים הגדולים בכל הזמנים של מגזין הרולינג סטון.
כפר סאבא
כַּפְר סַאבַּא (בערבית: كفر سابا), הידוע גם בשם כפר סבא הערבית, היה כפר ערבי בנפת טולכרם ממזרח לעיר כפר סבא, ובו מסגד, מאוזוליאום ובית קברות מוסלמי. הכפר נכבש במהלך מבצע מדינה בזמן מלחמת העצמאות על ידי חטיבת אלכסנדרוני, ב-13 במאי 1948.
היסטוריה
לכפר מקורות עתיקים מימי תקופת בית שני, ומקור שמו ביישוב היהודי כפר סבה המוזכר בכתובת רחוב. וניתן למצוא כתבים של הגאוגרפים הערביים אל־מֻקַדַסִי ונאצר כוסרו מהמאה ה-10. הכפר מופיע ברישומי המס העותמ'אנים משנת 1596 בנחיאת בני צעב בסנג'ק שכם.
הקרן לחקר ארץ ישראל תיעדה בשנות ה-70 של המאה ה-19 את כפר סאבא ככפר בגודל בינוני ששכן על תל ובתיו בנוים לבני טיט ואבן. האוכלוסייה בו הוערכה ב-800 נפשות. סמוך לנבי ימין שכנה באר מים טובה. מצפון ומדרום השתרעו מטעי זיתים. לכפר היו שני מבנים מקודשים - נבי יאמין ונבי סֻראקה, מול נבי יאמין.
בשנתה האחרונה של מלחמת העולם הראשונה, 1917, הפך הכפר לזירת מלחמה בין קווי החפירות העות'מאניים והבריטיים, תוך גרימת נזק רב לכפר ועזיבת תושביו, בדומה לגורל תושבי כפר סבא היהודים. הכפר נבנה מחדש לאחר המלחמה.
במפקד האוכלוסין המנדטורי משנת 1922 נמנו בכפר 546 נפשות. בסקר הכפרים משנת 1945 נאמדה אוכלוסיית הכפר ב-1,270 תושבים.
ב-13 במאי 1948, במהלך מלחמת העצמאות, כבשו את הכפר יחידות של חטיבת אלכסנדרוני, וגרמו בכך לפינוי המוני של תושבי הכפר, שנהרו מזרחה וגרמו לבהלה בקלקיליה ובכפרים סביבה, ולמנוסה המונית מיישובים אלה.
לאחר המלחמה הוקמו על השטחים החקלאיים של הכפר מושב נווה ימין ב-1949 וקיבוץ ניר אליהו ב-1950. בית ברל, שנוסד ב-1946, התרחב אף הוא לשטחים החקלאיים של הכפר.
העיר כפר סבא התרחבה מזרחה, ושיכון קפלן שוכן על השטח בו שכן המרכז הבנוי של הכפר. חלקו מכונה "הגן הארכאולוגי של כפר סבא" או "תל כפר סבא" ומוצגים בו מספר ממצאים ארכאולוגיים שנמצאו במקום.
ההיסטוריון הפלסטיני וליד ח'אלדי כתב בתחילת שנות ה-90 שמן הכפר נותרו בית הספר (ברחוב השקמה בעיר) ובית העלמין.
צ'ארלס הנדרסון
צ'ארלס הנדרסון (באנגלית: Charles Henderson; ) היה איש עסקים ופוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה ה-35 בשנים 1915–1919. טרם כהונתו כמושל, כיהן הנדרסון כראש עיריית טרוי שבאלבמה בשנים 1886–1906, ולקח חקל פעיל בפיתוח העסקי והאזרחי של העיר. לאחר תום כהונתו כמושל הוא נותר פעיל בקהילה.
ראשית חייו
צ'ארלס הנדרסון נולד בעיירה הנדרסון שבאלבמה. כבנם השלישי של ג'רמיה אוגוסטוס "גאס" הנדרסון ושל מילדרד היל הנדרסון. חושיו העסקיים התפתחו כבר מילדות כאשר הוא סייע בעסק המסחרי המצליח של אביו בטרוי. בגיל 15 הוא החל ללמוד בקולג' האוורד שבעיר מריון שבאלבמה. שנתיים לאחר מכן נפטר אביו באופן בלתי צפוי והנדרסון עזב את לימודיו כדי לסייע בניהול העסק המשפחתי.
לאחר שובו לטרוי, זכה הנדרסון עד מהרה למוניטין כאיש עסקים וכמנהיג בקהילה. בנוסף לעבודתו בעסק המשפחתי, הוא ייסד את חנות המכולת הסיטונאית הראשונה בטרוי, סייע לחברת הרכבת של מרכז אלבמה, והחזיק בבעלותו עסק לסחר בכותנה.
ראש עיריית טרוי
ב-1886, בגיל 26, נבחר הנדרסון לראשונה כראש עיריית טרוי לאחר שניצח בבחירות את ג'יימס פולמר. במהלך כהונתו כראש העיר המשיך הנדרסון את מעורבותו בעסקים ובקהילה. ב-1887 סייע הנדרסון להקמת הקולג' המדינתי של טרוי (כיום אוניברסיטת טרוי) להכשרת מורים לבתי הספר של אלבמה. בעת ששימש כחבר בחבר המנהלים של הקולג' הכיר הנדרסון את רעייתו, לאורה מונטגומרי הנדרסון, כאשר היא עבדה כמורה בקולג'.
ב-1891 הביא הנדרסון את מערכת החשמל לטרוי וסייע להקים בה חברת חשמל, מחלקת התשתיות של טורי, כדי לייצר ולספק חשמל. בשעה 8:10 בערב 7 במאי 1891 הפעילה לאורה מונטגומרי הנדרסון את המתג הראשי של המערכת. ב-1904 הוקמה בטרוי ובדרום אלבמה מערכת הטלפונים כאשר הוקמה חברת סטנדרד טלפון וטלגרף. ב-1906 הקים הנדרסון יחד עם אחיו קלם הנדרסון את בנק וחברת הנאמנות של טרוי. השניים גם שימשו כחברים בחבר המנהלים של הבנק הלאומי של החוואים והסוחרים של טרוי. בנוסף, שימש הנדררסון כחבר בחבר המנהלים של חברת הכימיקלים והנפט סטנדרד, של חברת המחסנים של אלבמה ושל חברת המדחסים של טרוי. באותה תקופה שימש הנדרסון גם כמפקח הכללי בשירותו של המושל ויליאם סמפורד וכעוזרו האישי של המושל ויליאם ג'לקס.
ב-1906 התפטר הנדרסון מתפקידו כראש העיר לאחר שמונה כנשיא נציבות הרכבות של אלבמה, תפקיד בו הוא שימש עד 1912.
מושל אלבמה
בגיל 54 נבחר הנדרסון כמושל אלבמה וב-18 בינואר 1915 הושבע לכהונתו. במהלך כהונתו העביר בית המחוקקים של אלבמה חוק לשינוי במיסוי, חוק לעריכת בחירות מקדימות וחוק יובש. הנדרסון התנגד לחוק היובש והטיל וטו על חוק נגד פרסום לאלכוהול. בית המחוקקים עקף את הווטו והחוק עבר. ב-1915 התקדם בית המחוקקים ועסק על מכירת ויסקי בתחומי אלבמה. גם הפעם הטיל הנדרסון וטו על החוק שעבר בסופו של דבר. על אף המחלוקת בינו לבין בית המחוקקים על חוקים אלו, קיים הנדרסון את החוק ודאג לאכיפתו.
הנדרסון היה פעיל מאוד בסיוע להקמת מחלקת רווחת הילדים של אלבמה, תוכנית לפיצויי עובדים, וחקיקת חוקי בריאות חדשים לשליטה על מחלות שניתן למנעם. הוא גם סייע לשיפור מערכת הכליאה ולביצוע כמה רפורמות במערכת החינוך. חושיו העסקיים של הנדרסון סייעו לו בשנותיו כמושל, וכך הוא זכה בכינוי "המושל איש העסקים" (The Business Governor).
ב-20 בינואר 1919 סיים הנדרסון את כהונתו כמושל. הוא מעולם לא שב לפוליטיקה ותחת זאת התמקד במגוון של תחומים עסקיים ומעורבות בקהילה, כולל כהונה כנשיא מועצת החינוך של טרויה וכחבר בחבר הנאמנים של המכון הפוליטכני של אלבמה (כיום אוניברסיטת אובורן).
מותו והנצחתו
צ'ארלס הנדרסון נפטר בטרוי ב-7 בינואר 1937 לאחר שלקה בשבץ מוחי. לו ולרעייתו לא היו ילדים. את חלק מרכושו הוא הוריש לבני משפחתו, אך רוב הונו הועבר להקמת קרן מתמדת למימון החינוך והבריאות בטרוי. הקרן, שהוקמה על ידי הבנק וחברת הנאמנות של טרוי, נועדה להקמת בתי ספר חדשים ובית חולים לילדים. כספים המקרה שימשו גם למימון הקמת בית הספר התיכון על שמו צ'ארלס הנדרסון, חטיבת הביניים על שם צ'ארלס הנדרסון והמרכז הבריאותי לילדים על שם צ'ארלס הנדרסון.
במלחמת העולם השנייה נקראה על שמו של הנדרסון אחת מאוניות ליברטי, שהושקה ב-1943 בניו אורלינס. ב-1939 נקראה הנשקייה בטרוי "פורט צ'ארלס הנדרסון". במקום הוצבה טבלה המתארת את הנדרסון כ"מדינאי, תעשיין ופילנתרופ". ב-1975 הוכנס הנדרסון להיכל התהילה של העסקים של אלבמה.
בגסס
בגסס (בספרדית: Bagaces) היא עיירה שנמצאת בקנטון בגסס שבמחוז גואנאקאסטה שבקוסטה ריקה.
גאוגרפיה
העיירה ממוקמת כ-131 ק"מ מבירת המדינה סן חוסה וכ-20 ק"מ מבירת המחוז ליבריה. בנוסף, העיירה נמצאת ליד הנהר בגסס.
אקלים
הטמפרטורה הממוצעת היא 25 מעלות צלזיוס. החודש הכי חם הוא מרץ (30 מעלות צלזיוס). החודש הכי קר הוא ספטמבר (22 מעלות צלזיוס). כמות המשקעים הממוצעת היא 2,445 מילימטרים בשנה. חודש ספטמבר הוא החודש שיש בו הכי הרבה גשם (385 מ"מ גשם), וחודש דצמבר הוא החודש שיש בו הכי פחות גשם (59 מ"מ גשם).
תנועה ותחבורה
העיירה ממוקמת ליד הכבישים 1, 164 ו-922.
מלחמת יוון–טורקיה (פירושונים)
בין יוון לבין טורקיה או האימפריה העות'מאנית התחוללו מספר מלחמות במרוצת ההיסטוריה. {{פירושונים|
ראו גם
}}
ברוך ברלינר
ברוך ברלינר (נולד בשנת 1942) הוא מלחין, כלכלן ומשורר ישראלי. מחברן של מאות יצירות מוזיקליות, שירים, ספרים ומאמרים.
ביוגרפיה
ברוך ברלינר נולד בתל אביב. הוא סיים את לימודי הדוקטורט במתמטיקה באוניברסיטת ציריך בשווייץ, שם גם עבד כאקטואר בחברה השווייצרית לביטוח משנה "סוויס רי", חברת ביטוח המשנה הגדולה בעולם, עד שנת 1990, בה חזר עם משפחתו לישראל.
משנת 1990 עד פרישתו בשנת 2007 שימש כחוקר בכיר בפקולטה לניהול באוניברסיטת תל אביב וכיושב ראש המכון המדעי לביטוח על שם ארהרד. במסגרת עבודתו ומחקריו, הוזמן להרצות באוניברסיטאות רבות ובכנסים אקטואריים. כתב שני ספרים ומעל 100 מאמרים בנושאי אקטואריה, מימון וכלכלה.
עוסק זה שנים בכתיבת שירה בעברית, בגרמנית ובאנגלית. מלבד היצירה "בריאת העולם", יצירות נוספות כ"אברהם" שהיא פואמה סימפונית לתזמורת פילהרמונית, קריין ומקהלת גברים, וכן ריקודים דרום אמריקניים ונעימות במקצב הוואלס. בשנת 2016 נערך קונצרט זיכרון בקייב שציין 75 שנה לטבח בבאבי יאר. בקונצרט אותו הנחה אלכס אנסקי, ניגנה התזמורת הסימפונית של אוקראינה את יצירותיו של ברלינר: "אברהם" ו"קין והבל", לאחר מכן בוצעו יצירותיו בפסטיבל הוברמן בפולין, בבולגריה, ארצות הברית, מולדובה, רוסיה, צרפת, סרביה, אוסטריה, אסטוניה, קזחסטן, ארמניה, אוסטריה ורומניה. כמו כן, בכורה ליצירתו "סולם יעקב". 20 קונצרטים שהיו אמורים להתקיים במהלך 2020, כולל קונצרטים בלייפציג ובהמבורג שבגרמניה, בוטלו עקב וירוס הקורונה.
בנוסף יצא בשנת 2020 ספר שיריו ההומוריסטי בגרמנית.
במהלך שנת 2021 הוצגו לראשונה קונצרטים מיצירותיו העוסקות בתורה במדינות מוסלמיות כמו טורקיה, קירגיזסטן וקזחסטן.
בשנת 2022 מתוכנן לצאת הסרט "הכתובת על הקיר" שמסכם את הביקור והקונצרט בקייב.
דאקה (פירושונים)
{{פירושונים|
ראו גם
}}
טרקטור דו-גלגלי
טרקטור דו-גלגלי (באנגלית: two wheel tractor) הוא סוג של כלי עזר מוטורי לחקלאות שבו למנוע מחובר סרן אחד ושני גלגלים, ורתומים לו אביזרים שונים. הטרקטור הדו-גלגלי מוכר בישראל גם בשם פרד מכני. כלי עבודה זה משמש בדרך כלל חקלאיים במדינות מתפתחות מאחר שהוא זול יותר מטרקטור חקלאי גדול. הטרקטור הדו-גלגלי נועד לשימוש בחקלאות הררית וכן בגידולים אורגניים שבהם המגדלים לא רוצים להכניס כלים גדולים, כבדים ומזהמים לחלקת הגידול.
ישנם סוגים רבים ושונים של טרקטורים דו-גלגליים, ברובם האיכר המפעיל הולך ברגל אחר המכונה שמתקדמת במהירות איטית ואוחז בו באמצעות כידון, אולם ישנם דגמים בהם המפעיל נוהג את הכלי כשהוא יושב ורוכב עליו.
ריפוי המשותק מבית חסדא
ריפוי המשותק מבית חסדא נחשב כאחד מנסי הריפוי המופלאים של ישו בברית החדשה.
סיפור נס הריפוי
אירוע זה מסופר בבשורת יוחנן בלבד, ואינו מופיע בבשורות אחרות. מסופר שהוא התרחש בסמוך ל"שער הצאן" בירושלים הידוע כיום בשם שער האריות, בסמוך למזרקה או לברכה המכונה "בית חסדא" בברית החדשה בגרסה העברית. היו שתי ברכות שנחפרו באפיקו של נחל בית זיתא בירושלים. מיקומן היום הוא באזור החומה הצפון מזרחית של העיר העתיקה, ברובע המוסלמי צפונית לדרך שער האריות. המקום שימש בתקופת בית המקדש השני כמאגר מים וכברכות מרפא.
בשורת יוחנן מתארת כיצד ישו, שביקר בירושלים לרגל החג (יוחנן ה: 1, קרוב לוודאי כי מדובר בחג הפסח), נתקל באחד הנכים ששכב, אדם שהיה משותק במשך שלושים ושמונה שנים. ישוע שואל את האיש אם הוא רוצה להבריא. האיש מסביר כי הוא אינו מסוגל להיכנס למים, מכיוון שאין מי שיעזור לו לרדת לברכה ואחרים יורדים לפניו. ישו מצווה עליו לקום, לשאת את משכבו וללכת; האיש נרפא מידית ואכן, קם, נושא את משכבו והולך.
ריפוי בשבת
לפי הסיפור בבשורה נס ריפוי זה התרחש בשבת, ויהודי המקום אמרו למשותק שנרפא שהתורה אוסרת עליו לשאת את משכבו ביום השבת. הנכה שנרפא מספר להם שהאיש שריפא אותו הנחה אותו לעשות כן. הם שואלים אותו מי היה אותו מרפא, אך הוא לא היה מסוגל לגלות להם, שכן ישו נעלם אל תוך ההמון.
מאוחר יותר, מוצא ישו את האיש במקדש, ומתרה בו שלא ישוב לחטוא, על מנת שלא יקרה לו דבר מה גרוע יותר. האיש מתרחק ומספר לאנשים ששאלו אותו קודם לכן "מי זה שריפא אותך?", שישו הוא זה שריפא אותו (בשורת יוחנן ה: 15) על פי בשורת יוחנן החלו אנשי דת מיהודה לרדוף את ישו ומבקשים להורגו מכיוון שריפא בשבת. ישו עונה להם באומרו כי "אבי פועל פעולתו עד אתה, וגם אני פועל" (יוחנן ה: 17). באומרו זאת התכוון ישו שהוא אינו פועל על דעת עצמו, אלא שהוא פועל בדיוק כפי שאלוהים מנחה אותו. קביעה זו הופכת את רודפיו ליותר נחושים להרוג אותו, מכיוון שלא זו בלבד שהוא הפר לכאורה את השבת, אלא שהוא מכנה את עצמו לבן אלוהים בכך שהוא מכנה את אלוהים כאביו (יוחנן ה: 18-1).
טקסטים מוספים
מספר כתבי יד של הבשורה כוללים קטע שנחשב על ידי מבקרים רבים לתוספת שהושתלה ונוספה לטקסט המקורי. בחלק מן הגרסאות של בשורת יוחנן כתוב כהסבר: שחולים רבים היו ממתינים לתנועה של המים, כיוון שמלאך אלוהים היה יורד לעיתים קרובות וגורם להתגעשות המים, כל מי שירד ראשון למים לאחר שהתגעשו היה נרפא מכל מחלה שחלה בה. (ראו פסוקים 3 ו 4 בפרק ה בבשורת יוחנן כמופיע בציטוט לעיל).
אף על פי שהמהדורה העיקרית של " וולגטה הלטינית" אינה כוללת את "התגעשות המים" או את הופעת "המלאך", היו קטעים אלה נוכחים בכמה מכתבי היד הלטיניים, וברבים מאלו ששימשו לנוסח המקובל של הברית החדשה ביוונית, שעליהן מבוססים התרגומים באנגלית ובשפות אחרות לרבות התרגום לעברית של דליטש של הברית החדשה. מלומדים ליברליים מודרניים רואים קטעים כמאוחרים וכנוספים ולא נחשבים כאמינים. לדעתם ככל הנראה לא היו חלק מהטקסט המקורי. תרגומים מודרניים רבים אינם כוללים קטעים אלה, אך הם שומרים על מערכת המספור של הפסוקים כך שהם מדלגים מפסוק 3 ישר לפסוק 5. הכללת פסוק 3 כחלק מ"התוספת המושתלת" אכן יוצרת קושי לאלה המטילים ספק באותנטיות של הקטע המוסף מכיוון שהתגעשות המים (הרעשת המים) גם כן מוזכרת בו.
האנדה ינר
ינר ידועה כמתחרה של אחת מהאמניות הטורקיות המצליחות בהיסטוריה דמט אקאלין ובמהלך הקריירה של שתיהן, הן הושוו פעמים רבות על ידי אתרי מוזיקה ומגזינים שונים. ינר נולדה בקדיקוי באיסטנבול. לאחר שסיימה את חטיבת הביניים שלה, היא החליטה ללכת לקונסרבטוריון, אך לאחר שהתמודדה עם התנגדויות מצד משפחתה, היא נרשמה לתיכון לבנות ארנקוי. היא עזבה את בית הספר והתחתנה. בהמשך, פתחה בקריירה מוזיקלית והוציאה שורה של להיטים כמו "Yalanın Batsın", "", "Acele Etme", "Kırmızı", "Kelepçe", "Aşkın Ateşi", "Kibir" ו-"Romeo". חלקם נחשבים לחלק מהלהיטים הטורקיים המצליחים ביותר בכל הזמנים.
למרות ששיריה האלקטרוניים של ינר זכו לשבחים ביקורתיים, היא ספגה הפסד מסחרי בהשוואה לשיריה הראשונים, מה שהביא לבעיות עם שותפיה ומפיקיה. דבר זה גרם לשינוי בחברת התקליטים שלה והיא חתמה על כמה חוזי הקלטות שונים. במהלך הקריירה שלה, הוציאה אלבומים בשלל סגנונות שונים. במאי 2018, חזרה לכותרות בעקבות הלהיט הבינלאומי "Manzara", שהוציאה ביחד עם הזמרת איילין ג'ושקון. השיר נכלל באלבומה של ג'ושקון, Sinsirella.
חיים וקריירה
את הקריירה שלה החלה האנדה ינר בשנת 2000, כאשר הוציאה את אלבום הבכורה שלה, Senden İbaret. האלבום זכה להצלחה מתונה ובהמשך הוציאה את , שהפך לימים לאחד מהאלבומים הטורקיים המצליחים והנמכרים ביותר בכל הזמנים. בין הלהיטים שנכללו באלבום ניתן למנות את ", "Şansın Bol Olsun", "Evlilik Sandalı" ו-"Küs".   אלבומה השלישי Aşk Kadın Ruhundan Anlamıyor, זכה גם הוא להצלחה חסרת תקדים ולביקורות חיוביות.   לשיר "Aşk Kadın Ruhundan Anlamıyor", יצא וידאו קליפ והוא זכה להצלחה רבה.  השיר "Acele Etme", הפך ללהיט גם כן וכך גם "Kırmızı". אלבומה הרביעי והמצליח Apayrı, יצא לאור בשנת 2006 ומתוכו יצאו שירים נוספים שזיכו את האנדה ינר בהצלחה הרבה לה היא זכתה באותן השנים.    באותה השנה, הוציאה את המיני-אלבום המצליח Hande Maxi, שהופץ ברחבי טורקיה וברחבי העולם בפורמטים שונים.
אלבום האולפן החמישי שלה , יצא לאור בשנת 2007 וזכה בפרסי הזהב FM של איסטנבול בקטגוריית "אלבום הפופ הטוב ביותר של אישה". האלבום המשיך את קו ההצלחה של ינר והוסיף לרפרטואר שלה להיטים נוספים. האלבום עצמו נמכר בלמעלה מ-200,000 עותקים. אלבומה השישי Hipnoz, יצא בשנת 2008 והיה לאלבום הטורקי החמישי הנמכר ביותר. בפרק זמן מסוים נמכר בלמעלה מ-50,000 עותקים. אלבומה השביעי , זכה להצלחה גם כן כאשר נמכר בלמעלה מ-68,000 עותקים. גם לאחר שהוציאה שבעה אלבומים, הצלחתה של ינר נשמרה ואלבומה השמיני , היה מצליח אף יותר מחלק מאלבומיה הקודמים, כאשר נמכר בלמעלה מ-100,000 עותקים. אלבום בולט שהוציאה במהלך שנת 2010 היה Hande'yle Yaz Bitmez, שכלל רמיקסים לשיריה והיה לאלבום נמכר בטורקיה.
בספטמבר 2011, שנה לאחר צאת אלבומה השמיני והמצליח, הוציאה ינר את אלבומה התשיעי Teşekkürler. האלבום זכה להצלחה ונמכר בלמעלה מ-60,906 עותקים. בשנת 2012, יצא אלבום הרמיקס Rüya. אלבומה העשירי Kraliçe, נקרא בשם "מלכה" ונועד להיות אלבום קונספט מיוחד היות שהוא אלבום האולפן העשירי של ינר. גם הוא זכה להצלחה ונמכר בלמעלה מ-80,997 עותקים. אלבומה האחד עשר Mükemmel, יצא לאור ביוני 2014 וזכה להצלחה רבה בטורקיה עם מכירות של למעלה מ-60,048 עותקים.
בין שנת 2016 לשנת 2017 הוציאה ינר שני אוספים שנחשבים לאלבומי אולפן ושמם הוא Hepsi Hit Vol. 1 ו-Hepsi Hit Vol. 2. מתוך הראשון מביניהם יצא הלהיט "Mor", שהפך ללהיט עצום בטורקיה כאשר היה בפסגת המצעד של המדינה במשך שלושה שבועות. השיר היה לאחד מהלהיטים הגדולים ביותר במדינה באותה השנה בה יצא. השני מביניהם, היה לאלבום הרביעי הנמכר ביותר בטורקיה בפרק זמן מסוים ובעקבות כך דורג גם במקום הרביעי במצעד האלבומים הנמכרים של המדינה. במאי 2018, הוציאה ביחד עם איילין ג'ושקון את הלהיט "Manzara", שהפך לאחד מהקליפים הטורקיים הנצפים ביותר בכל הזמנים, כאשר צבר למעלה מ-140 מיליון צפיות. בשנת 2020, הוציאה שני סינגלים "Pencere" ו-"Bela".
את אלבום האולפן הראשון שלה מזה שלוש שנים, Carpe Diem, הוציאה ינר בשנת 2020.
הראל אליוסף
הראל אליוסף (נולד ב-9 באפריל 1960) הוא אמן בינלאומי בשחמט בכתב ואמן פיד"ה בשחמט קלאסי. אלוף ישראל בשחמט בכתב שש פעמים בשנים 1988, 2017, 2018, 2019, 2020 ו-2022 ושחקן נבחרת ישראל בשחמט בכתב.
אבנר בירון
אבנר בירון (נולד ב-1948) הוא מנצח וחלילן ישראלי, המשמש כמנהלה המוזיקלי של הקאמרטה הישראלית ירושלים שאותה הוא הקים בשנת 1984.
ביוגרפיה
אבנר בירון למד ביולוגיה לתואר שני באוניברסיטה העברית ב"הדסה" ירושלים וגישתו למוזיקה ולאינטרפרטציה מושפעת מהשכלתו במוזיקה ובמדע. השתלם בניצוח באקדמיה למוזיקה בווינה ובמוצרטיאום של זלצבורג.
הראל אליוסף
אליוסף הדריך במשך שנים שחמטאים גם בתל אביב, בהרצליה ובתנועה הקיבוצית.
אבנר בירון
ביוגרפיה
אבנר בירון כיהן בעבר כמנהל המוזיקלי של פסטיבל אבו גוש ושל פסטיבל "ימי מוזיקה וטבע" בגליל. במסגרת זו הקים את "אנסמבל סולני הגליל" – הרכב וירטואוזי אשר זכה להצלחה בינלאומית בזמן קצר, והוזמן לסיורי קונצרטים ברחבי העולם.
אבנר בירון כיהן כראש האקדמיה למוסיקה ולמחול בירושלים בין השנים 1994–2003. במהלך כהונתו יזם בירון פתיחת מחלקה למוזיקה מזרחית, הקים מחלקה למוזיקה רב תחומית וכן גופי ביצוע ברמה גבוהה באקדמיה. נבחר לכהן כחבר הוועדה המתמדת של ארגון האקדמיות הגבוהות למוזיקה באירופה (AEC).
הראל אליוסף
עוסק במסחר בניירות ערך.
אבנר בירון
ביוגרפיה
אבנר בירון ניגן בתזמורת הפילהרמונית הישראלית, והתמנה לחלילן ראשון בתזמורת הקאמרית הישראלית עימה אף הופיע כסולן. הרבה להופיע ברסיטלים ובהרכבים קאמריים. במקביל ניהל ולימד כיתות אמן רבות משתתפים לחלילנים ולמורים לחליל בישראל ומחוצה לה. כמורה וכמחנך העמיד בירון דור צעיר של חלילנים ומורים בכירים לחליל.
אבנר ניצח על התזמורת הפילהרמונית הישראלית, התזמורת הסימפונית ירושלים, התזמורת הסימפונית חיפה, הסינפונייטה הישראלית באר שבע, התזמורת הפילהרמונית הישראלית הצעירה ומוזמן לנצח על תזמורות ברחבי העולם.
בשנת 2005 זכה בירון בפרס שרת החינוך על מצוינות ועשייה אמנותית רבת שנים בתחום המוזיקה. בשנת 2013 הוענק לבירון פרס אריק איינשטיין ליוצרים שתרמו להתפתחות התרבות הישראלית לדורותיה.
חייו האישיים
בירון מתגורר ברחובות. הוא נשוי ואב לשלושה: נעה בירון (שחקנית), מור (נגן בסון, לשעבר נגן בפילהרמונית של ברלין) ושרית (פסנתרנית ומנצחת המתגוררת בלונדון).
ג'ואן האקט
ג'ואן אן האקט (באנגלית: Joan Ann Hackett; 1 במרץ 1934 – 8 באוקטובר 1983) הייתה שחקנית קולנוע, תיאטרון וטלוויזיה אמריקאית, זוכת פרס גלובוס הזהב ומועמדת פרס אוסקר לשחקנית המשנה הטובה ביותר לשנת 1981 על הופעתה בסרט "רק כשאני צוחקת".
ביוגרפיה
האקט נולדה בניו יורק סיטי למשפחה קתולית ולמדה במוסדות לימוד קתוליים. אמה הייתה ממוצא איטלקי ואביה היה ממוצא אירי. החלה לשחק ב-1959 באופרת הסבון "דוקטור מאלון הצעיר", כעבור שנתיים הוכיחה את כישוריה בתור שחקנית תיאטרון כשזכתה בפרס אובי, פרס דרמה דסק, ובפרס התיאטרון העולמי על תפקידה במחזה "תקרא לי בשמי הנכון". תפקיד טלוויזיוני נוסף בו השתתפה בתחילת שנות ה-60 היה בדרמה "הסנגורים" בדמותה של ג'ואן מילר. ב-1962 קיבלה מועמדות לפרס אמי על הופעותיה בשני פרקים בדרמת הרפואה "בן קייסי".
האקט הייתה נשואה במשך שמונה שנים לשחקן הקולנוע ריצ'רד מאליגן. נפטרה בשנת 1983 בהיותה בת 49 ממחלת סרטן השחלה, נקברה ב"בית הקברות הוליווד לנצח" שבלוס אנג'לס.
ישראל באירוויזיון 1988
ישראל השתתפה באירוויזיון 1988 עם השיר בן אדם בביצוע של ירדנה ארזי בעיר דבלין, בירת אירלנד.
בחירת המבצע
ברשות השידור הוחלט שלנוכח הפופולריות העצומה של ירדנה ארזי, שזכתה בתואר זמרת השנה במשך שלוש שנים, היא תהייה הבחירה הנכונה לייצוג ישראל בתחרות.
בחירת השיר
בחירת השיר הישראלי 1988 הייתה תחרות שירים, שנועדה לבחור את השיר שייצג את ישראל בתחרות האירוויזיון 1988.
בתחרות ששודרה בערוץ הראשון ב-27 במרץ 1988 תחילה הציגו ארזי והמנחה הוותיקה רבקה מיכאלי סרט ביוגרפי קצר אודות הקריירה של ארזי, שכללה עד אז, בין השאר, שלושה ניסיונות בקדם האירוויזיון.
לאחר מכן הוצגו לשיפוט הקהל ארבעת השירים בביצועה של ארזי, שצולמו מראש כשלכל אחד מהם הופק מעין קליפ.
השיר שזכה בתחרות הוא "בן אדם".
באירוויזיון
ישראל הופיעה ה-8 בסדר ההופעה, אחרי הולנד ולפני שווייץ. בתום ההצבעה ישראל קיבלה 85 נקודות והגיעה למקום ה-7 מתוך 21 מדינות שהשתתפו בתחרות. הצבעת חבר השופטים הישראלי העניקה את ה-12 נקודות שלה ליוגוסלביה.
נחשון גאון
נחשון גאון (ובשמו המלא: רב נחשון בן רבי צדוק גאון), כונה הרנ"ג, היה רב, אסטרונום ומתמטיקאי. כיהן כראש ישיבת סורא בבבל במשך 7 שנים (ד'תרל"ב - ד'תרל"ט (872-879), פירש מסכתות בתלמוד וביאר מילים קשות במקרא. רב נחשון עסק רבות בלוח השנה העברי, במיוחד בחשבונות העיבור, ומיחסים לו את הטענה המוטעית שבכל 13 מחזורי עיבור של 19 שנים, שהם 247 שנים (רמ"ז בגימטריה), סימני הקביעות של השנים חוזרים תמיד, והמועדים חלים באותם ימים בשבוע. כתב "פירוש פיתגוראי" - פירוש נומרולוגי וסטטיסטי של פסוקים בתנ"ך. הוא פירש את התורה באמצעות מתמטיקה פיתגוראית, הביא פרשנות מדעית בתקופת ימי הביניים והיה בין הראשונים לכרוך את הדת (היהודית) עם המדע.
סימון סשלר
סימון סשלר (בסלובנית: Simon Sešlar; נולד ב-5 באפריל 1974) הוא כדורגלן עבר סלובני ששיחק בעמדת הקשר וכיום משמש כמאמנה של ברז'יצה.
קריירה
סשלר התחיל את הקריירה שלו בקבוצת הכדורגל של צליה. בשנת הצטרף לקבוצה הבוגרת, בה שיחק 7 שנים.
בשנת, סשלר חתם באולם 1846 מהבונדסליגה השנייה, בה שיחק עונה אחת.
בקיץ, חזר לסלובניה וחתם במריבור. כבר בתחילת הקדנציה שלו, סשלר היה שותף לעליה ההיסטורית של מריבור לשלב הבתים של ליגת האלופות, שהייתה גם הראשונה של מועדון כדורגל סלובני כלשהו. בכל שלוש עונותיו במריבור, סשלר זכה עמה באליפות המדינה.
בינואר סשלר חתם בליירסה מליגת העל הבלגית. בתום העונה, ליירסה ירדה לליגה השנייה וסשלר שוחרר.
בקיץ סשלר חתם בהפועל נצרת עילית מליגת העל. במשחק הראשון של העונה, סשלר כבש צמד בניצחון 1–2 נגד מ.ס. אשדוד.
בסיום העונה, חתם בTSV הארטברג האוסטרית, אך עזב כעבור זמן קצר וחזר לקדנציה שלישית בצליה, אחריה פרש ממשחק פעיל.
לזכותו של סשלר, 20 הופעות בנבחרת סלובניה, בהן לא כבש אף שער.
לאחר שפרש, סשלר אימן בין היתר בדראבינייה, אולמייני ודראבה פטוי מהליגות הנמוכות בסלובניה. החל משנת, החל לשמש כמאמנה של ברז'יצה.
וינסנט קול
וינסנט קול (באנגלית: Vincent Coll; 20 ביולי 1908 - 8 בפברואר 1932) אשר נודע בכינוי "קול הכלב המשוגע" (Mad Dog Coll), היה מתנקש אמריקני ממוצא אירי.
ביוגרפיה
קול נולד ב-20 ביולי 1908 בגווידור שבמחוז דניגול. משפחתו הייתה מקורבת למשפחת המאפיה המקומית. כשנה לאחר לידתו, היגרה משפחתו לארצות הברית. בגיל צעיר הוא הצטרף לכנופיית רחוב ובגיל 16 נעצר בגין נשיאת אקדח. עד גיל 23 הוא נעצר עוד תריסר פעמים נוספות. במהלך תקופת היובש הוא החל לעבוד כמאבטח במשלוחי בירה לא חוקיים של המאפיונר ההולנדי שולץ. בגיל 19 הוא החל לעבוד כמתנקש עבור שולץ. קול הואשם ברציחתם של שני בעלי מועדוני ריקודים שסירבו למכור את האלכוהול של שולץ.
עם זאת, בהדרגה הפך קול לעצמאי יותר ויותר. ב-1929 קול שדד על דעת עצמו 17,000 דולר ממחלבה בברונקס. שולץ זעם, אולם במקום להתנצל, קול דרש להפוך לשותף שווה בכנופיה. שולץ סרב, ובינואר 1930 קול פרש והקים כנופיה משלו. הכנופיה שלו החלה מיד במלחמה מול אנשיו של שולץ אשר גבתה קרבנות רבים. ב-30 במאי 1931 נרצח בהארלם אחיו הגדול של וינסנט קול פיטר קול. בתגובה, רצח קול ארבעה מאנשיו של שולץ. מלחמה זו לא זכתה לתשומת לב רבה בעיתונות, שכן היא עמדה בצילה של מלחמת הקסטלמארזים שהתרחשה במקביל. כדי לממן את פעילות הכנופיה, קול נהג לחטוף גנגסטרים אחרים ולשחרר אותם תמורת כופר, מתוך ידיעה שהם לא ידווחו למשטרה.
בספטמבר 1931 נשכר קול בידי סלבטורה מרנזנו להתנקש בחייו של לאקי לוצ'יאנו. מרנזנו התחייב לשלם לקול מראש 25,000 דולר. ב-10 בספטמבר הגיע קול לביתו של מרנזנו, אולם מצא אותו ואת שומרי ראשו מתים. זמן קצר לפני כן, הופיעו במקום אנשיו של לוצ'יאנו שקיבל התראה מראש על כוונתו של מרנזנו לרצוח אותו, וחיסלו את מרנזנו.
מוות
קול הפך למסוכן כל כך עד שכמה מנהיגי כנופיות הציעו פרס על ראשו בסך 50,000 דולר. בשלב מסוים שולץ אפילו נכנס לתחנת משטרה בברונקס והבטיח "בית בווסטצ'סטר" למי שילכוד את קול. ב-1 בפברואר 1932, ארבעה או חמישה חמושים פלשו לדירה בברונקס שעל פי השמועות קול נהג לבקר בה ופתחו באש עם אקדחים ותת-מקלעים. שלושה אנשים נהרגו. שלושה נוספים נפצעו. קול עצמו לא הופיע שם עד 30 דקות לאחר הירי.
קרחון הנד
קרחון הנד (באנגלית: Hand Glacier)), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה.
הקרחון מתחפר עמוק בעמק הקרחון.
הקרחון מנקז את המורדות המזרחיים של מישור מלטה; וזורם לכיוון מזרח מדרום לרכס קלאפ.
הקרחון נשפך לקרחון בורכגרווינק מצפון-מערב להר פריור.
גילוי הקרחון
הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
מקור השם
שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של הצוער ה. הנד (H. Hand), שהיה ביולוג בתחנת מקמרדו, בשנים 1967 ו- 1968.
לקריאה נוספת
• Laura Crispini, Laura Federico, Giovanni Capponi, Structure of the Millen Schist Belt (Antarctica): Clues for the tectonics of northern Victoria Land along the paleo‐Pacific margin of Gondwana, Tectonics, Volume 33, Issue 4 April 2014 Pages 420-440, https://doi.org/10.1002/2013TC003414
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 138
בלאגן בחווה
בלאגן בחווה (באנגלית: Barnyard, "בחצר") הוא סרט קולנוע גרמני-אמריקאי בהנפשה ממוחשבת מסוגת קומדיה ומוזיקה לכל המשפחה, שהופק על ידי O Entertainment. הסרט בוים, הופק ונכתב על ידי סטיב אודקרק. המדבבים המקוריים של הסרט הם קווין ג'יימס, קורטני קוקס, סם אליוט, דני גלובר, ונדה סייקס, אנדי מקדואל ודייוויד קואצ'נר. הסרט מספר על אוטיס, שור אשר לומד מהי אחראיות לאחר שהוא הופך למנהיג של קבוצת בעלי חיים בחווה.
רוב הייצור של הסרט בוצע בסן קלמנטה, עיר בקליפורניה. הסרט הופץ על ידי חברת ההפצה סרטי פרמאונט והוקרן לראשונה בארצות הברית ב-4 באוגוסט 2006, ובאותה שנה בגרמניה ב-5 באוקטובר שם קיבל ביקורות שליליות. בישראל הסרט הוקרן לראשונה בדיבוב לעברית ב-5 באוקטובר 2006. תקציב הסרט היה כ-51 מיליון דולר, והוא הרוויח ממכירות הכרטיסים כ-116.5 מיליון דולר. אורך הסרט הוא כ-90 דקות, ושפת המקור שלו היא אנגלית (הסרט דובב לשפות נוספות, ביניהן עברית).
בהשראת הסרט הופקה סדרת טלוויזיה בשם "חברים בחווה", אשר שודרה לראשונה בערוץ ניקלודיאון האמריקאי ב-29 בספטמבר 2007. בישראל הסדרה שודרה לראשונה בערוץ ניקלודיאון הישראלי בדיבוב לעברית בשנת 2008. לסדרה נוצרו שתי עונות ו-52 פרקים באורך 22 דקות.
תקציר העלילה
ידוע שכשבני האדם נעדרים משטח החווה, בעלי החיים בסודיות מוחלטת מהלכים על שניים, שרים, רוקדים, חוגגים ומשחקים. דבר זה קורה גם בחווה שבה גר אוטיס, שור שאוהב להשתטות, למרות רוחו של אביו, בן המנהיג. כשכוחו של בן מתדלדל מול האיום של זאבי הערבות הרעבים, אוטיס הופך למנהיג של קבוצת בעלי חיים בחווה, ולוקח על עצמו אחראיות מלאה לביטחון החווה.
דמויות ומדבבים
במאי הדיבוב בעברית היה שרון כהן.
ב-DVD
בארצות הברית ה-DVD של הסרט הופץ לראשונה ב-12 בדצמבר 2006, שם הסרט כלל פתיחה חלופית. בישראל הופץ גם DVD של הסרט על ידי חברת "גלובוס יונייטד" הכולל תוספות מיוחדות, ביניהן הערות הצוות, וידאו קליפ, משחקים וסצנות שהוצאו בעריכה.
פסקול הסרט
פסקול הסרט יצא לראשונה ב-22 באוגוסט 2006 על ידי Bulletproof Records. הפסקול כולל 12 שירים, ואורכו כ-36 דקות ו-58 שניות. הפסקול כולל שיר מקורי של להקת Starlight Mints, ואת השיר "You Gotta Move" של להקת אירוסמית'. האחראי על המוזיקה בסרט המקורי היה ג'ון דבני. בישראל, שרון כהן, במאי הדיבוב של הסרט בעברית, ניהל גם את המוזיקה של הסרט.
סדרת המשך
לסרט נוצרה סדרת המשך בשם "חברים בחווה" אשר שודרה לראשונה בערוץ ניקלודיאון האמריקאי ב-29 בספטמבר 2007. בישראל הסדרה שודרה לראשונה בערוץ ניקלודיאון הישראלי בדיבוב לעברית בשנת 2008. הסדרה, אשר זכתה להצלחה רבה ובשני פרסי אמי, הסתיימה לאחר שתי עונות ו-52 פרקים באורך 22 דקות. גם בגרסה המקורית של הסדרה, וגם בגרסה הישראלית של הסדרה, המדבבים של רוב הדמויות השתנו.
אילון מאסק
אִילון ריב מאסק (באנגלית: Elon Reeve Musk; נולד ב-28 ביוני 1971) הוא יזם, איש עסקים מיליארדר, ממציא, משקיע, מהנדס ומעצב תעשייתי דרום אפריקאי-קנדי-אמריקאי. מאסק הוא המייסד, המנהל הכללי, מנהל הטכנולוגיות הראשי והמעצב הראשי של SpaceX, המנהל הכללי וארכיטקט המוצר של טסלה, המייסד של The Boring Company ושותף בהקמת החברות ניוראלינק ו-OpenAI. בשנת 2018 קיבל את התואר עמית החברה המלכותית, ודורג במקום ה-25 ברשימת האנשים החזקים בעולם לפי פורבס.
בינואר 2021 הפך לראשונה לאיש העשיר בעולם, עם הון שהוערך בכ-200 מיליארד דולר. באפריל 2022 הונו הוערך על ידי פורבס בכ-267 מיליארד דולר. ב-2022 רכש את הרשת החברתית טוויטר. מאז 2022, מאסק והמיליארדר הצרפתי ברנאר ארנו חולקים לסירוגין את התואר "האיש העשיר בעולם".
מאסק הוא אוטיסט בתפקוד גבוה. לו 10 ילדים מנשים שונות.
ראשית חייו
אילון מאסק נולד וגדל בפרטוריה שבדרום אפריקה למשפחה נוצרית ממוצא אירופאי. אביו, ארול מאסק, גם הוא יליד דרום אפריקה, הוא מהנדס אלקטרומכניקה, טייס, ימאי, יועץ ויזם נכסים. אמו, מיי מאסק, היא דיאטנית ודוגמנית ילידת קנדה. למאסק אח צעיר, שהיה שותף עסקי שלו בתחילת הקריירה, ואחות צעירה המנהלת את חברת הווידאו סטרימינג Passionflix.
ב-1980 הוריו התגרשו. כשנתיים לאחר גירושיהם, מאחר שאחיו בחרו לגור עם אימם, בחר מאסק להתגורר בעיקר עם אביו בדרום אפריקה בפרברי פרטוריה, החלטה שעליה הוא הביע מאוחר יותר חרטה. מאסק תיאר את אביו כ"אדם נורא [...] כמעט כל דבר רע שאפשר להעלות על הדעת - הוא עשה".
ג'ון וויק 2
ג'ון וויק 2 (באנגלית: John Wick: Chapter 2) הוא סרט פעולה אמריקאי משנת 2017, בבימויו של צ'אד סטהלסקי בו מככבים קיאנו ריבס, קומון, לורנס פישבורן, ריקרדו סקמארסיו, רובי רוז, ג'ון לגוויזאמו, ואיאן מקשיין. זהו הסרט השני בסדרת סרטי ג'ון וויק.
אילון מאסק
ילדותו
בילדותו היה מאסק קורא נלהב, ובגיל 10 החל להתעניין במחשוב. הוא למד לתכנת באופן עצמאי ובגיל 12 מכר משחק מחשב שיצר בשם "Blastar" למגזין PC and Office Technology בכ-500 דולר. מאסק ציין שמספרי סדרת המוסד למד שצריך "לנסות לבחור בפעולות שיכולות להאריך את הציוויליזציה, למזער את הסיכויים לעידן אפל ולקצר עידן שכזה אם מתרחש".
כילד למד בגן יהודי ולאחר מכן בבית ספר יסודי פרטי "ווטרקלוף" בפרטוריה. לאחר מכן למד בבית ספר ציבורי "בריאנסטון", ובהמשך סיים את לימודי התיכון בבית הספר לבנים-בלבד של פרטוריה (Pretoria Boys High School). למרות רצון אביו שילמד בקולג' בפרטוריה, מאסק היה נחוש לעבור לארצות הברית, מתוך אמונה ש"באמריקה אפשר לעשות דברים גדולים, יותר מכל מדינה אחרת בעולם". מאסק ידע שיהיה לו קל יותר להגיע לארצות הברית מקנדה, ולכן עבר לקנדה בניגוד לרצונו של אביו ביוני 1989, בעודו בן 17.
ג'ון וויק 2
תקציר העלילה
המתנקש לשעבר ג'ון וויק נאלץ לצאת לעזרת ראש ארגון הפשע סנטינו ד'אנטוניו אשר מערב אותו בניסיון לפרק אגדת מתנקשים בינלאומית מסוכנת. בעקבות כך ג'ון נאלץ לנסוע לרומא, שם הוא נלחם בכמה מהמתנקשים האימתניים והמיומנים ביותר בעולם.
אילון מאסק
ילדותו
במאי 2021 סיפר מאסק לראשונה, בתוכנית סאטרדיי נייט לייב, שהוא מאובחן כבעל תסמונת אספרגר.
השכלה
לפני מעברו לקנדה, למד מאסק באוניברסיטת פרטוריה במשך חמישה חודשים, ולאחר מעברו החל ללמוד באוניברסיטת קווינס בשנת 1989, ונמנע משירות החובה בצבא הדרום אפריקאי. בשנת 1992 עזב את קנדה והחל ללמוד כלכלה ופיזיקה באוניברסיטת פנסילבניה. הוא סיים את לימודיו בשנת 1997, עם תואר ראשון (BA) בכלכלה מבית הספר וורטון ותואר ראשון (BS) בפיזיקה מהקולג' לאמנויות ולמדעים.
בשנת 1995 התקבל מאסק לתוכנית דוקטורט בפיזיקה אנרגטית והנדסת חומרים באוניברסיטת סטנפורד שבקליפורניה. בסופו של דבר הוא נשר מסטנפורד לאחר יומיים, והחליט במקום זאת להצטרף לבועת הדוט-קום ולהקים סטארט אפ בתחום האינטרנט.
Zip2
בשנת 1995, לאחר שפרש מלימודי דוקטורט באוניברסיטת סטנפורד, הקים מאסק יחד עם אחיו קימבל וגרג קורי את חברת Zip2 באמצעות כסף שגייסו מקבוצה קטנה של אנג'לים בעמק הסיליקון. החברה, ששכרה משרד קטן בפאלו אלטו, פיתחה ושיווקה מדריך עירוני אינטרנטי עבור ארגוני חדשות. לדברי מאסק, לפני הצלחת החברה לא היה באפשרותו לשכור דירה, לכן הוא ישן במשרד של החברה. יתרה מכך, החברה לא יכלה לרכוש יותר ממחשב אחד, וכתוצאה מכך הושפעה שיטת העבודה, כשלדברי מאסק: "האתר היה פעיל במהלך היום, ואני תכנתתי אותו בלילה, שבעה ימים בשבוע, כל הזמן".
בפברואר 1999 רכשה קומפאק את Zip2 תמורת 307 מיליון דולר, במטרה למזג אותה עם AltaVista שהייתה בבעלותה. מאסק, שהחזיק ב-7 אחוזים מהחברה, קיבל מהעסקה 22 מיליון דולר.
PayPal
במרץ 1999 הקים מאסק את X.com, שירות פיננסים מקוון, בעזרת הכסף שהרוויח ממכירת Zip2. שנה לאחר מכן מוזגה החברה עם חברת Confinity, והחברה המשותפת עסקה בתשלומים דרך דואר אלקטרוני באמצעות הדומיין PayPal. מאסק כיהן כמנכ"ל החברה, עד להדחתו באוקטובר 2000. בפברואר 2001 הוחלט לשנות את שם החברה ל-PayPal. באוקטובר 2002 נרכשה החברה על ידי eBay תמורת מיליארד וחצי דולר. מאסק היה מחזיק נתח המניות הגדול בחברה טרם רכישתה, כ-11.7 אחוז.
בשנת 2017 רכש מאסק את הדומיין X.com מ-PayPal, בטענה כי לדומיין ערך רגשי עבורו.
SpaceX
ביוני 2002 הקים מאסק את חברת SpaceX, או בשמה המלא: Space Exploration Technologies Corporation, ומאז הוא משמש בה מנכ"ל ומנהל טכנולוגי. החברה מפתחת טילי חלל לוויינים וחלליות. מלכתחילה יעד החברה הוגדר ככוכב הלכת מאדים.
מוצריה כוללים את המשגרים פאלקון 1, פאלקון 9, ופאלקון כבד. החברה גם פיתחה את חללית המטען דרגון 1.0 ואת אחותה המאוישת דרגון 2.0, הראשונה טסה לחלל למעלה מ־20 פעמים והשנייה טסה לחלל לראשונה במרץ 2019 וכבר טסה יותר מ-5 פעמים.
SpaceX היא חברה פורצת דרך במובנים רבים. היא הצליחה להגיע להובלה כלל־עולמית בטכנולוגיות שיגור לחלל והשאירה מאחור לא רק חברות פרטיות כמוה אלא גם את סוכנויות החלל הממשלתיות למרות כל תקציביהן וניסיונן. היא הראשונה שהצליחה לשגר טיל ולהנחית את השלב הראשון במדויק ולהשתמש בו שוב לשיגור, היא מפעילה את הטיל החזק ביותר כיום, היא משפרת ומשדרגת את מוצריה כל העת באופן נועז וחדשני ובנוסף לכל זה מחירי השיגור שלה זולים בהרבה ממחירי השיגור של כמעט כל הרקטות האחרות הקיימות כיום. SpaceX היא יצרנית המשגרים הגדולה בעולם עם 21 שיגורים של פאלקון 9 בשנת 2018 ו-26 שיגורים בשנת 2020.
פרויקט הדגל העכשווי של החברה הוא מיזם סטארשיפ, שמתעתד להיות הטיל החזק ביותר מאז ומעולם. כמו שאר מוצרי החברה, גם כאן מדובר במשגר שבנוי לשימוש חוזר. זו הפלטפורמה היחידה שנמצאת בשלבים מעשיים שבאמצעותה ניתן לחזור למשימות מאוישות לירח ואף למאדים. דגם ניסוי, SN8, הצליח בביצוע "דילוג" לגובה 12 ק"מ, והשלים תמרון לקראת נחיתה שכשלה בשניות האחרונות. אב הטיפוס SN10 הצליח לבצע את הנחיתה, אך מספר דקות לאחר מכן התפוצץ. במאי 2021 נחת בשלום אב הטיפוס SN15, שבו הוכנסו שיפורים רבים לעומת הדורות הקודמים.
טסלה
טסלה (במקור: טסלה מוטורס) התאגדה ביולי 2003 בידי שני מהנדסים בשם מארטין איברארד ומארק טארפינינג, אשר מימנו את החברה עד סדרת גיוס הממון הראשונה. למארטין ומארק היה תפקיד פעיל בהתפתחות הצעירה של החברה עוד לפני מעורבותו של מאסק. בפברואר 2004, אילון מאסק הצטרף לחבר הדירקטוריון של החברה והנהיג את סדרת גיוס הממון הראשונה בתור יושב ראש הדירקטוריון. שלושתם האמינו בעתיד החברה על סמך ההשראה ששאבו מאב הטיפוס של מכונית הספורט החשמלית הראשונה של טסלה, הטסלה רודסטר (Tesla Roadster). מאסק לקח תפקיד פעיל בחברה וניהל את עיצוב מוצר הרודסטר לפרטי פרטים, אך לא היה עדיין מעורב בעסקיה היומיומיים של החברה. עקב המשבר הכלכלי העולמי ב-2008 וסדרת אי הסכמות בניהול החברה ב-2007, איברארד נאלץ לעזוב את החברה בעוד שמאסק תבע לעצמו את הנהגת החברה בתור מנכ"ל והארכיטקט הראשי של המוצרים. נכון לשנת 2020, מאסק מכהן כמנכ"ל יצרניות רכב למשך התקופה הארוכה ביותר שנראתה בתעשיית ייצור הרכב העולמית.
טסלה בנתה לראשונה את מכונית הספורט החשמלית שלה, טסלה רודסטר, בשנת 2008, עם מכירות של כ-2,500 כלי רכב ל-31 מדינות. טסלה החלה למסור את דגם ה-Model S בעל ארבע הדלתות ב-22 ביוני 2012. הדגם זכה להצלחה שהובילה לזינוק במחיר מניית החברה בבורסת נאסד"ק. היא חשפה את המוצר השלישי שלה, ה-Model X, שמכוון לשוק רכבי השטח / המיניוואנים, ב-9 בפברואר 2012; עם זאת, ההשקה של דגם X עוכבה עד ספטמבר 2015. בנוסף למכוניות משלה, מכרה טסלה מערכות הינע חשמליות לדיימלר עבור ה-Smart EV, מרצדס B-Class Electric Drive ו-Mercedes A Class, וטויוטה עבור RAV4 EV. מאסק הצליח להכניס את שתי החברות הללו כמשקיעות לטווח ארוך בטסלה.
ב-9 באוקטובר 2014, הודיעה החברה על דגם P85D, דגם זה מהווה שדרוג לטסלה S ובכלל זה, התקנת שני מנועים במקום אחד, שילוב של "בקרת שיוט מסתגלת" הנשענת על מצלמות, מכ"ם וחיישני אולטרה-סאונד ואופציה לשני סוגי סוללות (הנבדלים זה מזה בעיקר, בקיבול ובהתאם, מאפשרים טווחי נסיעה שונים באותם תנאי דרך והתנהגות נהג).
ב-2018 מכרה טסלה כ-250,000 כלי רכב. בספטמבר 2018 הגיע לפשרה עם הוועדה לניירות ערך ולבורסות (SEC) בעקבות תביעה על הטעיית משקיעים, אחרי שפרסם בטוויטר על כוונה להפוך את טסלה לחברת פרטית ואחר כך חזר בו. במסגרת הפשרה יפרוש מאסק באופן טכני מתפקידו כיו"ר טסלה וישלם קנס של 20 מיליון דולר, אך עדיין ימשיך להנהיג את החברה. מניית החברה עוברת עליות ומורדות רבים והדבר נקשר לשמו של מאסק שמתווכח ומתקשר ישירות עם עוקביו בטוויטר. מאסק נחשב למנהל כריזמטי אך קפדן שמתעניין בפרטים של כל תחום שאותו הוא לומד [לעיתים בלימוד עצמי]. כנשיא החברה הוא הסתפק במשכורת של דולר לשנה וחבילת הטבות ארוכת טווח הכוללת מיליארדים אחרי רווחים עתידיים והמשך מעורבות בחברה.
במרץ 2021 מאסק הודיע כי תפקיד המנכ"ל בו החזיק יכונה "טכנוקינג" (Technoking), טכנו-מלך, של חברת טסלה.
בנובמבר 2021 פרסם סקר בחשבון הטוויטר שלו, בו שאל את הגולשים האם כדאי לו למכור 10% מהמניות שהוא מחזיק בהן בחברה. מאסק התחייב לפעול לפי תוצאות הסקר. כעבור יומיים, 58% מ-3.5 מיליון הגולשים שהשתתפו בסקר השיבו בחיוב. מאסק אמור היה להרוויח 25 מיליארד דולר מהמכירה. בסופו של דבר, מאסק הפסיד מהמכירה 50 מיליארד דולר בתוך יומיים, בממוצע של הפסד 1.2 מיליארד דולר בשעה. זהו ההפסד הגדול ביותר שחווה אי פעם אדם מבחינה כלכלית ביומיים.
סולאר-סיטי
מאסק הוא בעל המניות הראשי ויושב הראש בחברת סולאר-סיטי העוסקת בעיקר בהתקנת לוחות סולאריים ובפיתוח אנרגיה סולארית.
ניוראלינק
בשנת 2016 יסד מאסק יחד עם שותפים נוספים חברת הזנק בתחום הנוירוטכנולוגיה בשם ניוראלינק שמטרתה לאפשר ממשק בין המוח האנושי לבינה מלאכותית. החברה מפתחת שתל מוחי שמטרתו לעזור לאדם להשתלב עם תוכנה ועם ההתקדמות בתחום הבינה המלאכותית, ובין היתר לשפר את הזיכרון ולאפשר תקשורת ישירה בין המוח לבין מכשירים אלקטרוניים.
בהדגמה שביצעה החברה באוגוסט 2020, תיאר מאסק את אחד ממכשיריה הראשונים כ-"Fitbit בתוך הגולגולת", שעתיד לאפשר ריפוי של שיתוק, חירשות, עיוורון וליקויים אחרים. מדעני מוח רבים ביקרו את טענתו, ובמגזין MIT Technology Review תוארו הצהרות החברה כ"ספקולטיביות ביותר".
The Boring Company
ב-17 בדצמבר 2016, בעודו תקוע בפקק תנועה, כתב מאסק בטוויטר: "אני הולך לבנות מכונה לקדיחת מנהרות ופשוט להתחיל לחפור". מאסק הודיע גם כי החברה שתבצע את הפעילות תקרא "The Boring Company", וכחודש מאוחר יותר, בינואר 2017, פרסם כי החפירות יחלו "בעוד כחודש". באותו החודש החלו דיונים עם גופים רגולטוריים בלוס אנג'לס כדי לאשר את פעילות החברה. בפברואר 2017 החלה החברה בחפירת "מנהרת ניסיון" ברוחב 9.1 מטרים, באורך 15 מטרים ובעומק 4.6 מטרים, בשטח משרדי SpaceX בלוס אנג'לס, מאחר שהבנייה שם לא דרשה אישורים.
בתחילת שנת 2020 הסתיימה בניית מנהרה מתחת למרכז הכנסים בלוס אנג'לס, ובהמשך השנה מועצת העיר אישרה את הרחבת המנהרה לרשת עירונית.
טוויטר
ב-4 באפריל 2022 הודיע מאסק שרכש 9.2% ממניות טוויטר, מה שהפך אותו לבעל המניות הפרטי הגדול בחברה. מספר ימים לאחר מכן מאסק הציע לקנות את החברה כולה ב-42 מיליארד דולר, ואמר שאם טוויטר תהיה בידיו, ישנה את חוקיה ויהפוך אותה ל"מרחב אישי וידידותי, בו לכל אחד יש את חופש הדעה", וישנה את עונשי החברה למשתמשים העוברים על כלליה, מהעונש הנוכחי (השעיה לצמיתות), ל"פסק זמן". מנכ"ל החברה באותה תקופה, פראג אגרוואל, נמנע מלהענות להצעה. לבסוף, ב-25 באפריל 2022, קיבלה הנהלת טוויטר את הצעת הרכש של אילון מאסק בסכום של 54.20 דולר תמורת כל מניה (44 מיליארד דולר בסך הכל), ובסוף התהליך צפויה החברה להפוך לפרטית.
ב-13 במאי צייץ מאסק שהעסקה "בהקפאה" ושהוא מעוניין במידע נוסף לגבי השימוש בטוויטר, אף שהוא "עדיין מחויב" לרכישה. טוויטר טענה בתגובה שהעסקה מחייבת משפטית מרגע שנחתמה ושאין בכוונתה לפתוח במשא ומתן מחודש. ב-27 באוקטובר 2022 השלים את רכישת החברה ומייד פיטר את המנכ"ל, מנהל הכספים והאחראית על ענייני משפט ומדיניות בחברה.
הייפרלופ
באוגוסט 2013 הציג מאסק בליווי צוות מהנדסים מהחברות SpaceX וטסלה מוטורס מודל תחבורתי תאורטי של קפסולות נוסעים המונעות על ידי לחץ אוויר בצינור לחץ נמוך, וכיצד ניתן ליישמו ולבנותו בתוואי שבין סן פרנסיסקו ללוס אנג'לס. המודל מציג כיצד ניתן לשנע אנשים וסחורות בפרק זמן של כ-35 דקות בין הערים. מאסק אמר שאין באפשרותו לנהל את חברת הייפרלופ בעצמו, אך בכל שנה הוא עורך תחרות בקרב סטודנטים לבחינת דגמי הייפרלופ בצינור וואקום שבמתחם SpaceX.
OpenAI
בדצמבר 2015 הכריז מאסק על הקמת ארגון OpenAI, ארגון ללא מטרות רווח העוסק במחקר בינה מלאכותית. הארגון שואף לפיתוח בינה מלאכותית חזקה באופן בטוח ומועיל לאנושות. על ידי הנגשת בינה מלאכותית, מנסה החברה "לנטרל תאגידים גדולים שעשויים להשיג יותר מדי כוח על ידי בעלות על מערכות המוקדשות לרווחים, כמו גם ממשלות שעשויות להשתמש בבינה מלאכותית כדי להשיג כוח ואף לדכא את אזרחיהן". בשנת 2018 עזב מאסק את הארגון כדי למנוע קונפליקטים עתידיים עם תפקידו כמנכל חברת טסלה, בעוד טסלה הגדילה את מעורבותה בתחום על ידי פיתוח מערכות נהיגה אוטומטיות.
חיים אישיים
בשנת 2000 נישא מאסק לראשונה לכתבת הקנדית ג'סטין וילסון, איתה למד באוניברסיטת קווינס. בנם הראשון מת מוות בעריסה בגיל 10 שבועות. בשנת 2004 נולדו להם תאומים דרך הפריה חוץ-גופית.